Tähdistö

Tähdistö on tarkasti rajattu alue taivaalla. Kaikki alueen sisällä olevat tähdet kuuluvat kyseiseen tähdistöön.

Taivaanpallo on nykyisin virallisesti jaettu 88 tähdistöön. Tähdistöt on määritelty apuvälineeksi tähtitaivaan hahmottamiseen. Tähden sijainti voidaan esimerkiksi ilmoittaa sanomalla, missä tähdistössä se sijaitsee. Tähdistön tähdet eivät yleensä muodosta fyysisesti yhteenkuuluvaa järjestelmää, sillä ne voivat olla hyvin eri etäisyyksillä: jotkin lähempänä Maata ja toiset paljon kauempana.Karttunen ym. 2012, s. 12.

Yhden tähdistön tähdet eivät muodosta mitään hahmoja, kuvioita tai joukkoa. Joidenkin tähdistöjen sisällä erotetaan selväpiirteisiä tähtikuvioita eli asterismeja. Esimerkiksi Otavan tähtikuvio kuuluu Ison karhun tähdistöön.

 Historiaa 
pienoiskuva|Hollantilainen tähtikartta kuvitettuine tähdistöineen. Vasemmalla pohjoinen, oikealla eteläinen taivaanpallonpuolisko. Frederik de Wit, 1670.
Muinaiset babylonialaiset etsivät ilmiöiden jaksollisuuksia käytännön tarpeita varten. He jakoivat Auringon radan ympäristön eli eläinradan aluksi tähdistöihin ja sitten samanmittaisiin merkkeihin, joita astrologiassa käytetään edelleenkin.Karttunen ym. 2012, s. 13. Auringon ekliptika eli näennäinen rata taivaalla kulkee 13 tähdistön kautta. Rataa kutsutaan eläinradaksi, koska siinä on useita eläinten mukaan nimettyjä tähdistöjä. Nämä tähdistöt on nimetty hyvin varhain, koska niiden avulla on seurattu Kuun, Auringon ja planeettojen liikkeitä ajan määrittämistä ja ajanlaskua varten.Karttunen ym. 2012, s. 14. Ajanlaskun apuvälineenä tähdistöt toimivat heliakkisen nousun ja laskun kautta. Koska auringonnousu ja -lasku tapahtuvat eri vuodenaikoina eri tähdistöjen kohdalla, siitä voidaan pienillä leveysasteilla määrittää vuodenaika. Korkeilla leveysasteilla, kuten Suomessa, nousun ja laskun pieni kulma aiheuttaa niin pitkän hämärän, että tähtiä ei voi erottaa.

Tähtien ryhmittely tähdistöiksi ei aikojen saatossa ole ollut mitenkään täsmällisesti määrättyä, vaan eri kulttuureissa on ollut erilaisia tähdistöjä. Kuitenkin selvimmät kuviot, kuten Orion ja Skorpioni, esiintyvät samankaltaisina useimmissa kulttuureissa.

Mesopotamian korkeakulttuureita seuranneiden vuosituhansien ja vuosisatojen kuluessa karttoihin lisäiltiin ja nimettiin uusia tähdistöjä. Viimeiset lisäykset nykyisin länsimaissa käytettyyn tähdistöluetteloon tehtiin 1700-luvulla. Senkin jälkeen on tehty useita yrityksiä nimetä tähdistöjä uusiksi, muun muassa Suomessa Kalevala-aiheiseksi vuonna 1882.Karttunen ym. 2012, s. 14–15.

 IAU:n virallinen 88 tähdistön jako 
Kansainvälinen tähtitieteellinen unioni IAU määritteli vuonna 1922, että taivaanpallo jaetaan 88 tähdistöön. Belgialainen tähtitieteilijä Eugène Delporte laati koko taivaan kartaston, jossa tähdistöjen rajat kulkevat pitkin vakiorektaskension ja -deklinaation viivoja, likimain tähdistöjen perinteisten rajojen mukaisesti. Tähdistöjen rajat kiinnitettiin vuoden 1875 koordinaatistoon. Maapallon pyörimisakselin kiertyminen eli prekessio on aiheuttanut sen, että nykyinen koordinaatisto poikkeaa jo selvästi vuoden 1875 koordinaatistosta, ja tähdistöjen rajat ovat jo hieman vinossa koordinaattiviivoihin nähden. Tähtien suhteen tähdistöjen rajat pysyvät kuitenkin paikoillaan, sillä prekessio vaikuttaa samalla tavalla tähtien paikkoihin kuin tähdistön rajoihinkin.Karttunen ym. 2012, s. 17.

 Näkyminen 
Tähdistöt näkyvät eri tavoin eri leveysasteilla ja vuoden- sekä vuorokaudenaikoina. Leveysaste määrää, mitä tähtiä voi ylipäätään näkyä. Pohjoisnavalla näkyvät vain taivaanpallon pohjoisen pallonpuoliskon tähdet. Etelämmäksi siirryttäessä näkyviin alkaa ajoittain ilmestyä myös eteläisen pallonpuoliskon tähdistöjä, joskus tosin vain niiden pohjoisosia. Suomessa ei koskaan näy 29:ää tähdistöä 88:sta, kuten Etelän ristiä.Karttunen ym. 2012, s. 9, 21.

 Muuttuminen 
Tähdistöt muuttuvat kymmenien tuhansien vuosien kuluessa tähtien liikkuessa toistensa suhteen. Tällöin Auringon ja tähdistön tähtien väliset etäisyydet ja suunnat muuttuvat. Esimerkiksi Leijonan tähtikuvio muuttuu ja hajoaa.

 Nimeäminen 
Tähdistöjä lienee nimetty jo muinaisessa Egyptissä, Babyloniassa ja aikaisemminkin. Pohjoisella pallonpuoliskolla käytetään kreikkalaisilta peräisin olevia tähdistöjen nimiä, jotka merkitsi muistiin tähtitieteilijä ja astrologi Klaudios Ptolemaios, joka eli Aleksandriassa, Egyptissä. Näissä tähdistöissä olivat mukana eläinradan merkit. Renessanssiaikana tähtitieteilijät Johann Bayer ja John Flamsteed antoivat tähdille luettelotunnukset. Juuri ennen Bayeriä tähdistöjä loivat 1500-luvun lopussa Pieter Dirkszoon Keyser ja Frederick de Houtman. Ranskalainen tähtitieteilijä Nicolas Louis de Lacaille nimesi 1700-luvun puolivälin tienoilla monia eteläisen tähtitaivaan tähdistöjä ja jakoi Argo-laivan tähdistön osiin.

Tähdistöillä on latinankieliset nimet kansainvälistä käyttöä varten. Latinankieliset nimet ovat virallisia IAU:n vahvistamia. Suomenkieliset nimet eivät ole virallisia, mutta ne ovat jo vakiintuneita, vaikkakin joistakin nimistä näkee myös muunlaisia muotoja.

Esimerkiksi Otava kuuluu suurempaan Ison karhun tähdistöön, jota kutsutaan latinaksi nimellä Ursa Major. Tähdistön kohteita nimettäessä siitä käytetään latinankielistä genetiivimuotoa Ursae Majoris. Esimerkiksi Ison karhu Dubhe-tähti on Alfa Ursae Majoris eli lyhennettynä α UMa. Alfa on kreikkalaisten aakkosten ensimmäinen kirjain. Ursa Major on joskus lyhennetty myös nelikirjaimisesti UMaj, näitä nelikirjaimisia lyhenteitä ei nykyään enää käytetä. Tähtien nimeämisessä voidaan käyttää Flamsteedin numeroita (esimerkiksi 16 Cygni) tai vaikkapa muuttuvien tähtien tunnuksia (esimerkiksi RR Lyrae).

 Luettelo tähdistöistä 
600px|pienoiskuva|vasen|Taivaanpallon kaikki 88 tähdistöä latinalaisine nimineen värikoodattuna tähdistöperheen ja määrittelyvuoden mukaan. Keskellä aaltomainen ekliptika eli Auringon näennäinen rata, harmaalla eläinradan tähdistöt.
 Suomalainen nimi  Latinalainen nimi  Lyhenne   Genetiivi  Nimen alkuperä Ajokoirat  Canes Venatici  CVn  Canum Venaticorum  1690, Firmamentum Sobiescianum, Hevelius Ajomies  Auriga  Aur  Aurigae  muinainen (Ptolemaios) Alttari  Ara  Ara  Arae  muinainen (Ptolemaios) Andromeda  Andromeda  And  Andromedae  muinainen (Ptolemaios) Bereniken hiukset  Coma Berenices  Com  Comae Berenices  1603, Uranometria, irrotettu Leijonasta Delfiini  Delphinus  Del  Delphini  muinainen (Ptolemaios) Eridanus  Eridanus  Eri  Eridani  muinainen (Ptolemaios) Etelän kala  Piscis Austrinus  PsA  Piscis Austrini  muinainen (Ptolemaios)Etelän kolmio  Triangulum Australe  TrA  Trianguli Australis  1603, Uranometria, Keyser ja de Houtman Etelän kruunu Corona Australis  CrA  Coronae Australis  muinainen (Ptolemaios) Etelän risti  Crux  Cru  Crucis  1603, Uranometria, irrotettu KentauristaEtelän vesikäärme  Hydrus  Hyi  Hydri  1603, Uranometria, Keyser ja de HoutmanFeeniks  Phoenix  Phe  Phoenicis  1603, Uranometria, Keyser ja de Houtman Harppi  Circinus  Cir  Circini  1763, Lacaille Heilurikello  Horologium  Hor  Horologii  1763, LacailleHerkules  Hercules  Her  Herculis  muinainen (Ptolemaios)Härkä  Taurus  Tau  Tauri  muinainen (Ptolemaios) Ilmapumppu  Antlia  Ant  Antliae  1763, LacailleIlves  Lynx  Lyn  Lyncis  1690, Firmamentum Sobiescianum, HeveliusIntiaani  Indus  Ind  Indi  1603, Uranometria, Keyser ja de HoutmanIso karhu  Ursa Major  UMa  Ursae Majoris  muinainen (Ptolemaios) Iso koira  Canis Major  CMa  Canis Majoris  muinainen (Ptolemaios)Jousimies  Sagittarius  Sgr  Sagittarii  muinainen (Ptolemaios) Joutsen  Cygnus  Cyg  Cygni  muinainen (Ptolemaios)Jänis  Lepus  Lep  Leporis  muinainen (Ptolemaios)Kaksoset  Gemini  Gem  Geminorum  muinainen (Ptolemaios) Kalat  Pisces  Psc  Piscium  muinainen (Ptolemaios) Kameleontti  Chamaeleon  Cha  Chamaeleontis  1603, Uranometria, Keyser ja de Houtman Karhunvartija  Boötes  Boo  Boötis  muinainen (Ptolemaios) Kassiopeia  Cassiopeia  Cas  Cassiopeiae  muinainen (Ptolemaios)Kaukoputki  Telescopium  Tel  Telescopii  1763, Lacaille Kauris  Capricornus  Cap  Capricorni  muinainen (Ptolemaios) Kefeus  Cepheus  Cep  Cephei  muinainen (Ptolemaios) Kentauri  Centaurus  Cen  Centauri  muinainen (Ptolemaios)Kettu  Vulpecula  Vul  Vulpeculae  1690, Firmamentum Sobiescianum, HeveliusKilpi  Scutum  Sct  Scuti  1690, Firmamentum Sobiescianum, Hevelius Kirahvi  Camelopardalis  Cam  Camelopardalis  1624, BartschKolmio  Triangulum  Tri  Trianguli  muinainen (Ptolemaios)Kompassi  Pyxis  Pyx  Pyxidis  1763, Lacaille Korppi  Corvus  Crv  Corvi  muinainen (Ptolemaios) Kotka  Aquila  Aql  Aquilae  muinainen (Ptolemaios) Krapu  Cancer  Cnc  Cancri  muinainen (Ptolemaios)Kulmaviivoitin  Norma  Nor  Normae  1763, Lacaille Kultakala  Dorado  Dor  Doradus  1603, Uranometria, Keyser ja de HoutmanKurki  Grus  Gru  Gruis  1603, Uranometria, Keyser ja de Houtman Kuvanveistäjä  Sculptor  Scl  Sculptoris  1763, Lacaille Kyyhkynen  Columba  Col  Columbae  1679, Royer, irrotettu Isosta koirastaKärpänen  Musca  Mus  Muscae  1603, Uranometria, Keyser ja de HoutmanKäärme  Serpens  Ser  Serpentis  muinainen (Ptolemaios)Käärmeenkantaja  Ophiuchus  Oph  Ophiuchi  muinainen (Ptolemaios)Köli  Carina  Car  Carinae  1763, Lacaille, irrotettu Argo-laivastaLeijona  Leo  Leo  Leonis  muinainen (Ptolemaios)Lentokala  Volans  Vol  Volantis  1603, Uranometria, Keyser ja de Houtman Lohikäärme  Draco  Dra  Draconis  muinainen (Ptolemaios)Lyyra  Lyra  Lyr  Lyrae  muinainen (Ptolemaios)Maalari Pictor  Pic  Pictoris  1763, Lacaille Malja  Crater  Crt  Crateris  muinainen (Ptolemaios)Mikroskooppi  Microscopium  Mic  Microscopii  1763, LacailleNeitsyt  Virgo  Vir  Virginis  muinainen (Ptolemaios)Nuoli  Sagitta  Sge  Sagittae  muinainen (Ptolemaios) Oinas  Aries  Ari  Arietis  muinainen (Ptolemaios)Oktantti  Octans  Oct  Octantis  1763, LacailleOrion  Orion  Ori  Orionis  muinainen (Ptolemaios)Paratiisilintu  Apus  Aps  Apodis  1603, Uranometria, Keyser ja de HoutmanPegasus  Pegasus  Peg  Pegasi  muinainen (Ptolemaios)Perseus  Perseus  Per  Persei  muinainen (Ptolemaios) Peräkeula  Puppis  Pup  Puppis  1763, Lacaille, irrotettu Argo-laivasta Pieni hevonen  Equuleus  Equ  Equulei  muinainen (Ptolemaios)Pieni karhu  Ursa Minor  UMi  Ursae Minoris  muinainen (Ptolemaios) Pieni koira  Canis Minor  CMi  Canis Minoris  muinainen (Ptolemaios)Pieni leijona  Leo Minor  LMi  Leonis Minoris  1690, Firmamentum Sobiescianum, Hevelius Pohjan kruunu  Corona Borealis  CrB  Coronae Borealis  muinainen (Ptolemaios)Purje  Vela  Vel  Velorum  1763, Lacaille, irrotettu Argo-laivastaPöytävuori Mensa  Men  Mensae  1763, LacailleRiikinkukko  Pavo  Pav  Pavonis  1603, Uranometria, Keyser ja de HoutmanSekstantti  Sextans  Sex  Sextantis  1690, Firmamentum Sobiescianum, HeveliusSisilisko  Lacerta  Lac  Lacertae  1690, Firmamentum Sobiescianum, HeveliusSkorpioni  Scorpius  Sco  Scorpii  muinainen (Ptolemaios)Sulatusuuni  Fornax  For  Fornacis  1763, LacailleSusi  Lupus  Lup  Lupi  muinainen (Ptolemaios)Tukaani  Tucana  Tuc  Tucanae  1603, Uranometria, Keyser ja de HoutmanVaaka  Libra  Lib  Librae  muinainen (Ptolemaios) Valaskala  Cetus  Cet  Ceti  muinainen (Ptolemaios) Veistotaltta  Caelum  Cae  Caeli  1763, LacailleVerkko  Reticulum  Ret  Reticuli  1763, LacailleVesikäärme  Hydra  Hya  Hydrae  muinainen (Ptolemaios) Vesimies  Aquarius  Aqr  Aquarii  muinainen (Ptolemaios)Yksisarvinen  Monoceros  Mon  Monocerotis  1624, Bartsch

 Huomautuksia tähdistöjen latinankielisistä nimistä 

Corona Australista kutsutaan joskus nimellä Corona Austrina (genetiivi: Coronae Austrinae).

Käärme (Serpens) jaetaan kahteen osaan, Käärmeen häntään (Serpens Cauda) ja Käärmeen päähän (Serpens Caput), joita Käärmeenkantaja (Ophiuchus) erottaa toisistaan.

Joidenkin lähteiden mukaan Kirahvi (Camelopardalis), Kyyhkynen (Columba) ja Yksisarvinen (Monoceros) ovat tutkija Petrus Planciuksen 1600-luvulla nimeämiä.

 Ptolemaioksen tuntemat 48 tähdistöä 

Andromeda
Aquarius (Vesimies)
Aquila (Kotka)
Ara (Alttari)
Argo Navis (Argo-laiva, nykyisin jaettu useampaan tähdistöön)
Aries (Oinas) 
Auriga (Ajomies)
Boötes (Karhunvartija)
Cancer (Krapu)
Canis Major (Iso koira)
Canis Minor (Pieni koira)
Capricornus (Kauris)

Cassiopeia (Kassiopeia)
Centaurus (Kantauri)
Cepheus (Kefeus)
Cetus (Valas)
Corona Australis (Etelän kruunu)
Corona Borealis (Pohjan kruunu)
Corvus (Korppi)
Crater (Malja)
Cygnus (Joutsen) 
Delphinus (Delfiini)
Draco (Lohikäärme)
Equuleus (Pieni hevonen) 

Eridanus (Virta)
Gemini (Kaksoset) 
Hercules  (Herkules)
Hydra (Vesikäärme)
Leo (Leijona)
Lepus (Jänis)
Libra (Vaaka)
Lupus (Susi)
Lyra (Lyyra)
Ophiuchus (Käärmeenkantaja) 
Orion  
Pegasus

Perseus
Pisces (Kalat)
Piscis Austrinus (Etelän kala) 
Sagitta (Nuoli)
Sagittarius (Jousimies)
Scorpius (Skorpioni)
Serpens (Käärme)
Taurus (Härkä)
Triangulum (Kolmio)
Ursa Major (Iso karhu)
Ursa Minor (Pieni karhu)
Virgo (Neitsyt)

 Vanhoja, käytöstä poistuneita tähdistöjä 
Tähdistöjen standardointi siirsi historiaan koko joukon tähdistöjä. Muutamaa poikkeusta lukuun ottamatta nämä olivat lähinnä yksittäisten tähtikarttojen laatijoiden keksimiä, eivätkä useimmat käytöstä poistuneista tähdistöistä olleet koskaan vakiintuneetkaan laajempaan käyttöön.

Ptolemaioksen vanhaa Argo-laivaa (Argo Navis) ei enää ole olemassa, se on jaettu Kölin (Carina), Peräkeulan (Puppis) ja Purjeen (Vela) tähtikuvioihin.

Tunnetuin muista vanhoista tähdistöistä on Seinäkvadrantti, Quadrans Muralis, joka on nykyään osa Karhunvartijan tähdistöä, ja jonka mukaan kvadrantidien meteoriparvi on nimetty.

Vanhoja tähdistöjä, joita ei nykyään enää käytetä:

 Antinous
 Apis
 Cerberus
 Custos Messium
 Felis
 Frederici Honores
 Gallus
 Globus Aerostaticus
 Jordanus
 Lochium Funis
 Machina Electrica
 Malus
 Mons Maenalus
 Musca Borealis
 Noctua
 Officina Typographica
 Phoenicopterus
 Polophylax
 Psalterium Georgii
 Quadrans Muralis
 Ramus Pomifer
 Robur Carolinum
 Sceptrum Brandenburgicum
 Sceptrum et Manus Iustitiae
 Solarium
 Tarandus vel Rangifer
 Taurus Poniatovii
 Telescopium Herschelii
 Testudo
 Tigris
 Triangulum Minor
 Turdus Solitarius
 Vespa

 Katso myös 
Bayerin designaatio
Flamsteedin numero
Luettelo tähdistöistä pinta-alan mukaan

 Lähteet 

 Viitteet 

 Aiheesta muualla 

 Tähdistöt ja niiden latinan- ja suomenkieliset nimet ja lyhenteet

Luokka:Tähdistöt
Luokka:Seulonnan keskeiset artikkelit